GiliGold/VAD_KnessetCorpus huggingface dataset:
איילת שקד: אנחנו מוכנים 12% למעסיקים ו-20% למסתננים.
איילת שקד: עם זה אין בעיה.
דוד צור: אבל אני מסביר לך שזה לא חוקתי.
דוד צור: היועץ המשפטי אומר שזה לא חוקתי, למה ללכת ראש בראש?
דוד צור: אם הוא אומר שזה חוקתי, בואו נלך על זה.
איילת שקד: האם 16% למעסיקים ו-12% זה לא חוקתי?
<תומר רוזנר: אנחנו חושבים שהפיקדון במתכונתו הנוכחית, של 20% על העובד ו-16% על המעסיק מעורר קשיים חוקתיים.
דוד צור: נשאיר את זה 12%-12% ונסמיך את שר האוצר, עם שר הפנים, לבוא לוועדת הפנים ולקבוע את גובה הפיקדון בהמשך.
איילת שקד: ממילא החוק הזה "דרדלה" וצריך לתקן אותו.
אליהו ישי: החוק הזה בעיקר כדי לשמור על חולות.
אליהו ישי: החוק הזה לא רציני, הוא עקר.
אליהו ישי: צריך שהחוק הזה יהיה עם שיניים, חוק חזק.
מיכל רוזין: למה בכלל להכניס את הפיקדון עכשיו?
מיכל רוזין: אם אתם כל כך בטוחים שתהיו בכנסת הבאה אז למה להעביר את זה עכשיו?
איילת שקד: גם אם את תהיי בשלטון, תהיי יחד עם אלי ישי ועל אלי ישי אני סומכת שיתקן את החוק.
מיכל רוזין: אז תעבירו את זה בכנסת הבאה אם את כל-כך בטוחה בעצמך.
איילת שקד: כי אני לא רוצה שיסגרו את חולות.
מיכל רוזין: מה זה קשור לפיקדון?
איילת שקד: זה הכול ביחד.
איילת שקד: הפיקדון זה משהו שגם את צריכה לתמוך בו.
דוד צור: אני לא רוצה לפגוע במסעדות ובבתי המלון, שגם כך לא מתאוששים.
אליהו ישי: את זה תבדוק עם היועץ המשפטי.
אליהו ישי: אבל החוק של היום, כמה שהוא עקר, הוא נועד לשמור על חולות.
אליהו ישי: אם זה ייסגר זו קטסטרופה.
איילת שקד: הבעיה שהיום הייעוץ המשפטי מנהל את המדינה ולא אתה.
איילת שקד: אם אתה היית מנהל את המדינה ולא היועץ המשפטי, היינו יכולים להעביר פה חוק טוב.
מיכל רוזין: היועץ המשפטי, בתי המשפט, דמוקרטיה באופן כללי זה רע למדינה.
איילת שקד: לא, דמוקרטיה זה שאת באופוזיציה ואנחנו בקואליציה - - -
<עובד חוג'י: הפקיעו את הדמוקרטיה מאתנו.
<עובד חוג'י: אנחנו מצביעים והם מחליטים משהו אחר.
<עובד חוג'י: בשביל מה צריך להצביע בכלל.
מיכל רוזין: ביום שחברת הכנסת שקד תהיה שם אז לא יהיה גם בית משפט בכלל ואז גם הזכויות שלך לא יישמרו.
מירי רגב: למרות שאמרתי שלא אשקול את זה, שמעתי את דברי חבר הכנסת צור ודברתי גם עם השר.
מירי רגב: ניסינו להביא חוק טוב יותר מהחוק הממשלתי, שיינתן לי גם גיבוי של היועץ המשפטי, לא של הוועדה אלא של הכנסת, שאומר שגם הטיעונים שאני מביאה יותר טובים לבג"צ.
מירי רגב: אבל משום שסכמתי עם יש עתיד, שהשינויים שיהיו הם שניים: הראשון הוא הוצאת הפיקדון של העובדים הזרים והדבר השני, הכנסת תקנות לחצי שנה.
מירי רגב: משום שלא אפתח את השינויים למה שרוצים רק חלק מהוועדה - - -
מיכל רוזין: מה זה תקנות לחצי שנה?
מירי רגב: לגבי הפיקדון.
מירי רגב: על כל מה שאני אומרת פה דנו כבר בוועדה.
מירי רגב: האוצר צריך להוציא תקנות לגבי הפיקדון, איך זה ייעשה, איפה יהיה הכסף, זה צריך להיות מאושר בוועדת הפנים.
מירי רגב: אם אני לא אתן דד-ליין, תהיה בעיה גם עם המעסיקים וגם עם המסתננים.
מירי רגב: הכול בירוקרטיה, שום דבר לא מהותי.
מיכל רוזין: השאלה אם עפר שלח מבין את עניין הפיקדון בכלל?
מירי רגב: אותי לא מעניין מה הוא מבין או לא מבין.
מירי רגב: אם נסביר לו את זה נסביר לו גם את החצי שנה.
מירי רגב: משום שאת רוצה להפיל את החוק ואני לא, כי את רוצה להחזיר את המסתננים לדרום תל-אביב ואני רוצה להחזיר אותם לארץ מוצאם, החוק יעבור כמו שהוא.
מיכל רוזין: בסדר, בסדר, מילים כחול ואין מה לאכול.
מיכל רוזין: אנחנו מנסים להיות ענייניים פה.
מירי רגב: תאמיני לי שאני מאוד עניינית.
מירי רגב: את לא יודעת כמה מאמצים השקענו.
מיכל רוזין: אבל את מתעקשת.
מיכל רוזין: גם פעם שעברה עשית את זה ובסוף אמרת שאני צודקת.
מיכל רוזין: אולי אפשר לשכנע את חבר הכנסת שלח בעניין הפיקדון.
מירי רגב: זה לא קשור לחבר הכנסת שלח כי אם פותחים את החוק, אז פותחים אותו בעוד כמה סעיפים.
באסל גטאס: אז נדחה את פיזור הכנסת בשבועיים.
באסל גטאס: מה המסתננים אשמים שאנחנו מפזרים את הכנסת.
מירי רגב: היועץ המשפטי לוועדה בבקשה.
<תומר רוזנר: בנוסח שמונח בפניכם מופיעים מספר שינויים, שלפי הנחיית יושבת-ראש הוועדה מעכשיו הם חוזרים לנוסח המקורי.
<תומר רוזנר: לכן, אם תפנו לעמוד 27 ועמוד 29, הדברים שמסומנים בצהוב לא יהיו.
<תומר רוזנר: למרות שהם מסומנים בצהוב כשינויים.
<תומר רוזנר: כל השינויים האלה מתבטלים.
מירי רגב: הנוסח שקבענו היה 16% ו-20% בלי לפגוע במסתננים.
<תומר רוזנר: זה מה שנקבע.
מירי רגב: אבל הם רוצים 12%, הם לא רוצים 16%.
<קריאה: אני מבקש משפט אחד, אם אפשר לקבוע בחוק שגובה ההפרשה יהיה לפי ההפרשה שנהוגה באותו מגזר שמעסיק את אותם אנשים.
מירי רגב: האוצר הסביר פה שאין ענפים אצל העובדים הזרים.
מירי רגב: היה פה אמנון שהסביר שזו בעיה.
מיכל רוזין: יש פערים בהיטל, יש אחוזים שונים בהיטל.
מיכל רוזין: יש הבדל בין סיעוד לחקלאות ולבניין.
מיכל רוזין: או שיש פיקדון בבניין ואין בדברים אחרים.
מיכל רוזין: מה פתאום אין הבדל בין הענפים, בוודאי שיש הבדל.
<תומר רוזנר: שינוי נוסף בעמוד 30, זה חוזר ל-55% כמו שהיה במקור.
<שושנה שטראוס: הממשלה מבקשת לעבור על מה שאומרים לנו עכשיו ולוודא שכולם מבינים מה המשמעות.
מירי רגב: מה את לא מבינה?
מירי רגב: זה החוק שלכם.
מירי רגב: זה ממש לא מעניין אותי כרגע אם הממשלה מבינה או לא, כי זה החוק שלכם.
מירי רגב: אם לא הבנת אותו, תחזרי לשר הפנים הקודם, שהיה בוועדת שרים, שיסביר לך ולאמנון מה היה החוק.
מירי רגב: מילא הייתי מאריכה לחצי שנה.
<שי סומך: דבר ראשון, יש חלק עובד וחלק מעביד, רצינו להגדיל את החלק של המעביד, שעובר לחלק העובד.
<שי סומך: דבר שני, רצינו שלתוספת הזו, לא יהיה לה לגבי הניכוי במקור אלא יהיה רק במשיכה, שזה מקל גם עם המעסיקים.
<שי סומך: את הדברים האלה אנחנו מבקשים להוסיף לנוסח.
מירי רגב: אתם מבקשים להוסיף את זה עכשיו.
<שי סומך: זה היה.
<שי סומך: דבר אחד היה.
מירי רגב: מה שהיה, זה מה שיהיה.
מירי רגב: אתם והיועץ המשפטי לממשלה גרמתם לנו להגיע למצב שאני מביאה את החוק הזה היום ברגע האחרון.
דב חנין: כולם מסכימים שהחוק הוא חוק רע.
מירי רגב: אתה תלך ותגן על זה בבג"צ וזה ייפול בבג"צ כי אתם לא חשבתם על זה לפני.
מירי רגב: אמרנו לכם שההצעה של הכנסת היא הרבה יותר טובה.
מירי רגב: התעקשתם, אתה ודינה, שפחדה לבוא לפה ולהיות כאן היום.
מירי רגב: זה החוק ואני לא משנה אותו בכלום.
מירי רגב: אני אשנה רק שני דברים, אם נגיע להסכמה עם עפר שלח על ה-16%-20% ועל הקטע של התקנות.
<שמעון לוי: למה 16%?
<שמעון לוי: מאיפה זה בא?
מירי רגב: שלום לך, בממשלה הבאה תציג את עמדתך.
מירי רגב: עכשיו אתה לא אמור לדבר, היית אמור להגיע לדיונים שהיו פה עד 22:00 בלילה בשבוע שעבר.
<שמעון לוי: אבל אם יש שיפורים - - -
מירי רגב: שום שיפורים לא יהיו.
מירי רגב: לכו ליש עתיד.
דב חנין: כולנו מסכימים על דבר אחד, שזה חוק רע.
מירי רגב: רצינו להביא את השיפורים, יש עתיד לא נתנו לנו, זה מה שיהיה.
מירי רגב: תחליטו בפעם הבאה למי אתם מצביעים.
<תומר רוזנר: עמוד 31 בסעיף קטן (ג) בפסקה (2) השינויים שמוסיפים בסעיף (ו) בסעיף לא יהיו כיוון שאנחנו חוזרים לנוסח המקורי.
דב חנין: בואו נדון בזה.
מירי רגב: לא דנים.
מירי רגב: עכשיו הולכים להסכמות.
דב חנין: אבל זה שינוי.
דב חנין: הסכמתם ביניכם.
מירי רגב: החוק הממשלתי זה החוק.
דב חנין: את החלטת שאין שינוי.
דב חנין: יפה, זו עמדתך.
דב חנין: לנו יש דעה אחרת, בואו נדון בזה.
דב חנין: מה זאת אומרת אין שינוי?
<גלעד קרן: בעיתון מרצ ראיתי הבוקר שהכותרת זה "מבקשי המקלט", בעיתון הארץ אין בכלל מסתננים, כולם מבקשי מקלט.
מיכל רוזין: העיתון היחיד שמשוחרר מלחצים פוליטיים.
מירי רגב: חבר הכנסת שלח הסכים על 16%-20%, נלך על 16%-20%.
<תומר רוזנר: חוזרים לעמוד 27.
<תומר רוזנר: השינויים שמופיעים בצהוב, לפי הנחיה חדשה של יושבת-ראש הוועדה משקפים את ההחלטה החדשה שאומרת שהפקדות העובד יהיו 20% והפקדות המעביד יהיו 16%.
מיכל רוזין: זה בנוסף להיטל של 15% שיש עכשיו בחוק ההסדרים.
מירי רגב: חוק ההסדרים לא עובר כרגע.
<תומר רוזנר: מה שמופיע בצהוב, מתקבל.
מיכל רוזין: הכול על המעסיקים
<תומר רוזנר: השינוי הבא בעמוד 29, מה שמופיע בצהוב.
<תומר רוזנר: שינוי שמתייחס לנושא של שכר העבודה.
<תומר רוזנר: מה השכר הקובע לעניין פיצויי הפיטורין.
<תומר רוזנר: יש את השינוי הנוסף שמתייחס לשיעור התגמול שיקבל המסתנן.
מירי רגב: את זה אגב הכנסתנו בוועדה והוא מוכן לשנות את זה מנוסח החוק.
<תומר רוזנר: עוד החלטה של הוועדה שהתקבלה ומופיעה פה בנוסח בעמוד 29 זו חובת הדיווח של הממונה על המסתנן, לפי בקשתו בלבד.
מירי רגב: זה גם משהו שנשאיר.
<תומר רוזנר: נושא נוסף שמופיע בסעיף 1יא4 מכיוון ששינו את שיעורי ההפרשות ואת יחס ההפרשות בין העובד למעסיק, השינוי משתנה כאן ל-65% במקום 55%, כמו שמופיע בצהוב.
<תומר רוזנר: הממשלה מבקשת לשנות את זה שוב ל-67%.
מירי רגב: הממשלה אמרה את שלה כשהיא הפיצה את החוק.
מיכל רוזין: הם עשו את זה כל-כך מהר, הם לא הספיקו לחשוב לעומק, אז יש להם תיקונים.
דב חנין: קצת כבוד לממשלת המעבר.
<עובד חוג'י: אני רואה שאתם מדברים ויש לכם הרבה זמן.
<עובד חוג'י: אתם רוצים למשוך את הזמן ובינתיים אנשים בדרום תל-אביב סובלים יום יום.
דב חנין: כולם סביב השולחן מסכימים שזה חוק רע.
מירי רגב: עובד, הם רוצים להפוך אותך לפליט.
מירי רגב: אתה פליט בדרום תל-אביב.
<תומר רוזנר: נקריא את הנוסח המתוקן, עמוד 27 פסקה (3) של סעיף קטן (ה) בסעיף 1יא בנוסח המתוקן.
דב חנין: הערת הבהרה אני מבין שהנוסח שאנחנו עובדים עליו, הוא הנוסח שנמצא לפנינו, כאשר המחיקות הן כן תקפות או לא תקפות?
<תומר רוזנר: לפי ההחלטה האחרונה של יושבת-ראש הוועדה, אנחנו הולכם על הנוסח כפי שהוועדה קבלה אותו במהלך הדיונים.
מירי רגב: לפני שעשינו את השינויים.
מירי רגב: כי כל השינויים שעשינו לא מתקבלים כרגע.
דב חנין: כלומר הנוסח שלפני כרגע, שיש לו תוספות או מחיקות באדום הוא הרלוונטי?
<תומר רוזנר: לגבי שאלתה של חברת הכנסת רוזין, בעמוד 29 יש את סעיף יא3 חדש שמדבר על חובת הדיווח.
<גלעד קרן: "1יא3 מסירת מידע לעובד זר שהוא מסתנן.
<גלעד קרן: הממונה, באמצעות הגוף המנהל את כספי הפיקדון לפי פרק זה, ימסור לעובד זר שהוא מסתנן, לפי בקשתו, מידע בכתב על הפיקדון המתנהל לגביו בקרן או בחשבון הבנק, לרבות תשלומי המעסיק, סכומי הפיקדון, הרווחים שנצברו, והעמלות ודמי הניהול שנוכו".
<תומר רוזנר: באותו עמוד בסעיף 1יא1 הוסף סעיף קטן (ו) שמתייחס לחישוב ההפרשה מהשכר הקובע בלבד.
<גלעד קרן: "(ו) בסעיף זה – "שכר עבודה" – שכר העבודה המובא בחשבון לעניין חישוב פיצויי פיטורים לפי סעיף 13 לחוק פיצויי פיטורים, התשכ"ג–1963".
<תומר רוזנר: שינוי בשיעור ההפרשה, כפי שאמרנו בסעיף 1יא4 65% במקום 55% זה בעקבות השינוי בפרופורציות של ההפרשות.
<תומר רוזנר: השינוי הנוסף בסעיף 1יא8 השינוי הוא בכספים שייוותרו בקרן או בחשבון הבנק ישמשו לטובת המסתננים במתקן חולות.
מירי רגב: זה גם שינוי שהוועד הגיעה אליו.
<תומר רוזנר: בעמוד 31 סעיף 1יא4 אני חוזר שוב, יש שינוי בנושא המיסוי בעקבות השינוי של ה-16%-20%, כפי שהוחלט.
<תומר רוזנר: השינויים באדום חוזרים.
<גלעד קרן: "(2) עזב המסתנן את ישראל לא יאוחר משישה חודשים מתום התקופה לשהייה בישראל החלה לגביו, יהיה זכאי, נוסף על חלק מכספי הפיקדון האמור בפסקה (1), ליתרת כספי הפיקדון בתוספת הרווחים ובניכויים כמפורט להלן ולפי הסדר כמפורט להלן, בשל אותה יתרה.
<גלעד קרן: (א) הוצאות ההרחקה החלות על המסתנן לפי הפרק הרביעי לחוק הכניסה לישראל; (ב) סכום השווה למכפלת הסכום שנותר לאחר הניכוי לפי פסקה משנה (א) בשיעור הניכוי החל לגבי המסתנן, המפורט בטור ב' בתוספת השנייה, בהתאם לתקופה שחלפה מתום התקופה לשהייה בישראל החלה לגביו עד למועד עזיבתו את ישראל (בסעיף זה – תקופת השיהוי), המפורטת בטור א' שבתוספת השנייה;" (ג) מס כדין על הסכום הנותר לאחר הניכוי לפי פסקת משנה (ב) לפי הוראות סעיף 1יא(ה)(3)(ב)."
דב חנין: אפשר לקבל הסבר על פסקה ב'?
<תומר רוזנר: זה הקנס למסתנן שלא עוזב.
<תומר רוזנר: כפי שסוכם, בתוספת השנייה ייכתב שעל החודש הראשון לא מנכים ניכוי בגין השיהוי.
<תומר רוזנר: בנוסף לכך יש שינוי בנושא של השימוש בכספים להרחקת המסתננים כפי שאמרתי.
<תומר רוזנר: השינוי האחרון זה התקנות, מופיע בסעיף 9 להצעת החוק בעמוד 42.
מירי רגב: חובה להתקין תקנות דרך ועדת הפנים, ששה חודשים.
<גלעד קרן: "(ב) על אף האמור בסעיף קטן (א), שר האוצר, באישור ועדת הפנים והגנת הסביבה של הכנסת, רשאי, בצו, לדחות את מועד התחילה של סעיף 4; ניתן צו לדחייה כאמור, רשאי שר האוצר להודיע בצו על המועד שבו הוקמה קרן או קיים חשבון בנק כאמור בסעיף 1יא(ב) או (ב1) לחוק עובדים זרים, ותחילתו של חוק עובדים זרים, כנוסחו בסעיף 4 לחוק זה, תהיה ב-1 בחודש שלאחר תום שישה חודשים ממועד פרסום צו כאמור".
מירי רגב: שר האוצר בשיתוף שר הפנים, בהסכמת שר הפנים.
<תומר רוזנר: בשני הסעיפים?
<תומר רוזנר: גם ב-(א) וגם ב-(ב)?
מירי רגב: שר אוצר בהסכמת שר הפנים.
<תומר רוזנר: אלה השינויים.
<תומר רוזנר: ההסתייגויות שעליהם מצביע מיד, מופיעות בעמוד 44.
מירי רגב: אני מבקשת להודיע על משיכת ההסתייגויות שלי.
איילת שקד: גם אני אמשוך את ההסתייגויות שלי, למרות שהחוק "דרדלה".
מירי רגב: אמרנו את שלנו לגבי החוק.
מירי רגב: תושבי דרום תל-אביב, שתדעו, אנחנו מושכות את ההסתייגויות המהותיות של 6 חודשים ושל 24 חודשים ושל כל היבטי הפיקדון משום שגם אני וגם חברת הכנסת שקד רוצות שהחוק הזה יעבור.
מירי רגב: זו הסיבה שמשכתי את ההסתייגויות שלי.
מירי רגב: הממשלה והשר ארדן שיגיד בוודאי משהו בסיום ההצבעות, בקשו שחברי כנסת של הבית היהודי והליכוד לא יבואו עם הפתעות של הסתייגויות שלנו במליאה, הבטחתי ליש עתיד שאנחנו מעבירים את החוק כמו שהוא.
מירי רגב: למרות שהחוק הזה בעיני הוא עקר וחסר שיניים, אבל לפחות נסתכל לתושבי דרום תל-אביב ולא נסגור את חולות.
מירי רגב: אני מבקשת לעבור להצבעה על ההסתייגויות ולאחר מכן על החוק.
<גלעד קרן: אני רואה שיש עתיד לא הגיעו כי לתמוך בחוק, למרות הצעד האצילי שעשית, יושבת-ראש הוועדה.
<גלעד קרן: האם יושב-ראש יש עתיד איבד את השפעתו ברשימה של יש עתיד?
מיכל רוזין: אנחנו בעד דמוקרטיה בתוך מפלגות, נכון?
<גלעד קרן: השמאל רוצה דמוקרטיה רק כשזה בתוך מפלגות אחרות, לא אצלו.
מיכל רוזין: אצלנו יש דמוקרטיה, עם כל הכבוד.
מיכל רוזין: כמו שלכם יש, גם אצלנו יש.
דב חנין: גברתי היושבת-ראש, משפט אחד, אני מקווה שיהיה בהסכמה, אני יודע שכולם בלחץ.
מירי רגב: אנחנו לא בלחץ, אתם בלחץ.
דב חנין: ישנה הצעה של הממשלה לשנות את המספר ל-67% מ-65%.
דב חנין: לפי דעתי אין לזה אף אחד שמתנגד פה.
דב חנין: אם אין אף אחד שמתנגד והממשלה מציעה, למה לא לקבל את זה?
דב חנין: כרגע זה 65%, הממשלה מציעה 67%.
<שי סומך: לא טפלתי בזה, רק בפיקדון.
מירי רגב: הצעתם בהתחלה 55%, אחר כך אמרתם 65%.
<אורי שיינין: מבחינת האוצר זה בסדר.
<אורי שיינין: מבחינת משרדי הממשלה כולם, גם רשות האוכלוסין ומשרד הפנים, אין בעיה להעלות מ-65% ל-67% זה אפילו יעשה יותר שכל.
מירי רגב: אתה בעד זה?
<תומר רוזנר: אני אסביר לחברי הכנסת במה מדובר.
<תומר רוזנר: מדובר בחלק שהעובד הזר, המסתנן, מקבל כשהוא עוזב את הארץ.
<תומר רוזנר: מדובר בחלק שהוא מקבל ללא הניכוי.
מירי רגב: שלא יהיה מצב שמנכים לו פעמיים וגם שיפסיד את הכסף שהרוויח.
מירי רגב: 67% מקובל על האוצר?
<אורי שיינין: מקובל.
מירי רגב: אמנון?
<אמנון בן עמי: מקובל.
מירי רגב: השר ארדן?
<תומר רוזנר: עמוד 30 סעיף 1יא4 מה שמסומן כרגע בצהוב משנים ל-67%.
מירי רגב: מצביעים על הסתייגויות של האופוזיציה, מפילים אותם ועוברים להצבעה על החוק.
: מי בעד ההסתייגות לשם החוק?
: נמנעים – אין
מירי רגב: לחלופין א' נפל.
מירי רגב: מי בעד לחלופין ב'?
מירי רגב: לחלופין ב' נפל.
מירי רגב: מי בעד לחלופין ג'?
מירי רגב: לחלופין ג' נפל.
מירי רגב: מי בעד לחלופין ד' שקבוצת מרצ וקבוצת העבודה מציעות?
מירי רגב: לחלופין ד' נפל.
מירי רגב: מי בעד לחלופין ה' של קבוצת מרצ וקבוצת העבודה?
מירי רגב: לחלופין ה' נפל.
מירי רגב: לפני סעיף 1 קבוצת מרצ וקבוצת העבודה מציעות הסתייגות מס' 2, מי בעד?
מירי רגב: לפרק א' - הסתייגות מספר 3 שמציעות קבוצת מרצ, חד"ש, קבוצת העבודה וקבוצת בל"ד.
מירי רגב: לחלופין, שמציעות קבוצת מרצ וקבוצת העבודה.
מירי רגב: הסתייגות מספר 4 לסעיף 1 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 5 שמציעות קבוצת מרצ וקבוצת העבודה.
מירי רגב: הסתייגות מספר 6 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 7 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 8 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 9 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 10 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 11 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 12 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 13 של חברות הכנסת מירי רגב ואיית שקד, אנחנו מושכות את ההסתייגות.
מירי רגב: הסתייגות 13 נמחקה ולא הוצבעה בוועדה.
מירי רגב: נעבור להסתייגות מספר 14 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: לחלופין של קבוצת מרצ וקבוצת העבודה.
מירי רגב: ההסתייגות לחלופין לא התקבלה.
מירי רגב: הסתייגות מספר 15 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 16 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 17 שמציעות קבוצת מרצ וקבוצת העבודה.
מירי רגב: הסתייגות מספר 18 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 19 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 20 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 21 שמציעות קבוצת מרצ וקבוצת העבודה.
מירי רגב: הסתייגות מספר 22 שמציעות קבוצת מרצ וקבוצת העבודה.
מירי רגב: הסתייגות מספר 23 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 24 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 25 שמציעות קבוצת מרצ וקבוצת העבודה.
מירי רגב: הסתייגות מספר 26 שמציעות קבוצת מרצ וקבוצת העבודה.
מירי רגב: הסתייגות מספר 27 שמציעה חברת הכנסת איילת שקד, גם אם מינתה אותי לדוברת שלה, פה את צריכה להשמיע את קולך.
מירי רגב: האם את מושכת את הסתייגותך חברת הכנסת איילת שקד?
איילת שקד: לצערי כן.
מירי רגב: עוברים להסתייגות מס' 28 של חברות הכנת איילת שקד ומירי רגב, אני מושכת, את גם מושכת?
איילת שקד: גם מושכת.
מירי רגב: משכנו את ההסתייגויות שלנו.
מירי רגב: עוברים להסתייגות מס' 29 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 30 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מיכל רוזין: מה עם בעל משפחה, את לא מכניסה בעל משפחה?
מיכל רוזין: פעם שעברה התעקשת על זה והפעם את מוותרת על זה?
מירי רגב: הסתייגות מס' 31 שמציעה חברת הכנסת שקד.
איילת שקד: מושכת.
מיכל רוזין: פשוט לא ייאמן.
מירי רגב: חברת הכנסת שקד מושכת את ההסתייגות שלה.
מירי רגב: חברת הכנסת רוזין אמרתי לך, נחזור לממשלה בגדול ונעשה את זה.
מיכל רוזין: אבל את היית בעד זה.
מירי רגב: הייתי בעד הרבה דברים.
מירי רגב: הייתי גם בעד מינהלת.
מירי רגב: השר ארדן היה בעד מינהלת שיקום.
מירי רגב: עוברים להסתייגות מס' 32 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 33 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 34 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 35 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: חבר הכנסת דב חנין, אתה רוצה שאגיד לך כמה פעמים חיכיתי שתרים את היד?
מירי רגב: רק כדי לא לבייש אותך, שבהסתייגות שלך, מזל שהכול מצולם.
מירי רגב: אני בעד צדק לא רק לצד אחד של המפה.
מירי רגב: הסתייגות מספר 36 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 37 שמציעות קבוצת מרצ וקבוצת העבודה.
מירי רגב: הסתייגות מספר 38 שמציעות קבוצת מרצ וקבוצת העבודה.
מירי רגב: הסתייגות מספר 39 שמציעות קבוצת מרצ וקבוצת העבודה.
מירי רגב: הסתייגות מספר 40 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 41 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 42 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: ההסתייגות לחלופין לא נתקבלה.
מירי רגב: הסתייגות מספר 43 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 44 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: לחלופין א' שמציעה קבוצת חד"ש וקבוצת בל"ד.
מירי רגב: לחלופין א' לא נתקבל.
מירי רגב: לחלופין ב' שמציעות קבוצת חד"ש וקבוצת בל"ד.
מירי רגב: לחלופין ב' לא נתקבל.
מירי רגב: הסתייגות מספר 45 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 46 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 47 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 48 שמציעות קבוצת חד"ש וקבוצת בל"ד.
מירי רגב: הסתייגות מספר 49 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 50 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות לחלופין שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: לחלופין לא נתקבל.
מירי רגב: הסתייגות מספר 51 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 52 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 53 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 54 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 55 שמציעות קבוצת מרצ וקבוצת העבודה.
מירי רגב: היועץ המשפטי מציין שקבוצת חד"ש וקבוצת בל"ד הוסיפו עצמן להסתייגות.
מירי רגב: לחלופין א' שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: ההסתייגות לחלופין א' לא נתקבלה.
מירי רגב: לחלופין ב' שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 56 לסעיף 2 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 57 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: לחלופין שמציעות קבוצת מרצ וקבוצת העבודה.
דב חנין: גברתי היושבת-ראש, לגבי סעיף 4.
דב חנין: קודם כל את רואה שאנחנו מנסים לעשות את ההצבעות כמה שניתן ביעילות.
דב חנין: אבל אני רוצה בכל זאת גברתי, לפנות לחברי הוועדה.
מירי רגב: אין דיון על זה עכשיו.
דב חנין: משפט אחד, רק להסביר את הסוגיה ולהציע הצעה שהוועדה תצביע עליה.
דב חנין: אנחנו נכנסים כאן לסוגיית הפיקדון, שהיא סוגיה מאוד מורכבת.
דב חנין: המטרה שגברתי אומרת, שהיא גם מטרתה וגם מטרת הממשלה, היא להמשיך לאפשר את תפקוד מתקן חולות.
דב חנין: סוגית הפיקדון היא סוגיה אחרת.
דב חנין: היא הוכנסה לחוק הזה בצורה קצת בעייתית, סוגיה מאוד מסובכת שיש לה הרבה השלכות גם על עסקים, גם על תושבי דרום תל-אביב גם על אותם מבקשי מקלט.
<שפי פז: עוד פעם?
דב חנין: לא בקשתי ממך עזרה.
מירי רגב: לא מתחילים פה דיון.
מירי רגב: בחייך, מה את מפריעה לדב חנין?
מירי רגב: המועמד הקבוע לראשות עיריית תל-אביב, שאת גם בוודאי תצביעי עבורו בפעם הבאה כי את תושבת דרום תל-אביב.
מירי רגב: בבקשה אל תפריעי לו.
דב חנין: גברתי היושבת-ראש, ההצעה שלי היא לא להצביע נגד הסעיף הזה, אלא שהוועדה תחליט לפצל את הנושא ונוכל להמשיך לדון בזה.
מירי רגב: כפי שאמרנו, דנו רבות, בדיונים אינטנסיביים שלצערי לא נכחת בהם.
דב חנין: דווקא כן.
מירי רגב: למרות שאני בפריימריז ואני צריכה לרוץ עם נעלי ספורט בין המתפקדים שלי, אני פה כי החוק הזה חשוב לי.
מירי רגב: דנו בפיצול והגענו להבנה עם השר ארדן ועם האוצר, שאנחנו מפצלים רק את העובדים הזרים.
מירי רגב: נכון השר ארדן?
מירי רגב: לכן נשארים עם הסעיף הזה כפי שהוא.
מיכל רוזין: אפשר להבין מה עולה במליאה?
מיכל רוזין: רשום כרגע בסדר היום שעולה הפיצול.
מיכל רוזין: אנחנו עדיין צריכים להצביע גם אם זה התקבל פה?
מיכל רוזין: צריך להצביע במליאה על הפיצול?
מיכל רוזין: כי יועלה הפיצול במליאה.
מירי רגב: אז יעלה היום.
מיכל רוזין: זאת אומרת שלא משנה מה יוחלט עכשיו.
מירי רגב: היועץ המשפטי, אתה אמרת לי שברגע שאנחנו לא דנים בזה בחוק לא צריך להעביר את זה למליאה.
<תומר רוזנר: לא חייבים אבל אני צריך להסביר מה המשמעות.
<תומר רוזנר: אם הוועדה החליטה לפצל חלק מהצעת החוק, המליאה טרם החליטה בנושא.
<תומר רוזנר: אם הנושא לא יובא להצבעה במליאה, אומר הדבר שהחלק ההוא, אם הממשלה תרצה להמשיך אותו בכנסת הבאה, היא תצטרך להביא אותו שוב בקריאה ראשונה.
מירי רגב: זה מה שאני רוצה שיקרה.
מירי רגב: אני לא רוצה חיים קלים לממשלה.
<תומר רוזנר: אז לא צריך להביא את הפיצול.
מיכל רוזין: כרגע זה על סדר היום.
<תומר רוזנר: אז תבקשו להוריד את זה.
מירי רגב: מנהלת הוועדה, נא להוריד את הפיצול מסדר היום.
דוד צור: מה סוכם לגבי הפיקדון?
דוד צור: סוכם בסוף 16% ו-20%.
מיכל רוזין: אבל זה לא החוק המקורי.
<גלעד קרן: חשוב שהציבור יבין את הנקודה, שמעסיקי עובדים זרים, אין כרגע שינוי בהכבדה, בנטל הכלכלי לגביהם.
<גלעד קרן: הרי תמיד מעסיקים מוצאים תירוץ למה הם צריכים להעלות מחירים, אז אין כאן שינוי.
<גלעד קרן: השינוי היחיד יהיה רק לגבי העסקת מסתננים לא חוקיים, שבלית ברירה המדינה אפשרה להם כדי שיהיה להם ממה להתקיים.
<גלעד קרן: פה ייכנס תמריץ למסתנן לצאת מהארץ עם כספו שהרוויח ותמריץ למעסיק שמעסיק מסתנן בלתי חוקי ועל ידי כך מוריד את השכר לעובדים שעובדים ברמה התחתונה במדינת ישראל, שאתכם זה לא מעניין אנשי המרצ והשמאל לצערי.
<גלעד קרן: למעסיקים יהיה תמריץ להעסיק ישראלים ולא להעסיק מסתננים בלתי חוקיים, בשכר גבוה יותר.
מיכל רוזין: דבר עם המלונאים.
<גלעד קרן: אני עבדתי באילת במלונאות.
מיכל רוזין: לא עבדת לא בחדרנות ולא בניקיון.
מיכל רוזין: תספר את זה להתאחדות המלונאות.
<גלעד קרן: זה מצוין שאתם כגוש אחד, העבודה ומרצ בל"ד וחד"ש.
<גלעד קרן: שיהיה ברור לציבור על מה הבחירות האלה.
<גלעד קרן: זה מצוין.
מיכל רוזין: על אידיאולוגיה, על זכויות אדם.
<גלעד קרן: בין גוש שמאל שלא רוצה שתהיה פה המדינה יהודית לבין גוש ימין שרוצה ומבין שזו המדינה היהודית היחידה.
מירי רגב: נחמן, הייתי מציעה לך, יש כאן תושבים שמסתכלים על העבודה שלנו - - -
מיכל רוזין: די עם האיומים.
מיכל רוזין: לא נתתם להם כלום.
מיכל רוזין: 40,000 יישארו ברחובות.
מיכל רוזין: אז מה אתם עוד מציעים להם?
מירי רגב: חברת הכנסת רוזין, אני לא רוצה להוציא אותך.
מיכל רוזין: סליחה אבל את אומרת דברים פופוליסטיים אז מן הראוי להגיב להם.
מירי רגב: הסתייגות מספר 58 לסעיף 4 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 59 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: מי בעד לחלופין א' שמציעות קבוצת מרצ וקבוצת העבודה?
מירי רגב: מי בעד לחלופין ב' שמציעות קבוצת חד"ש וקבוצת בל"ד?
מירי רגב: ההסתייגות לחלופין ב' לא נתקבלה.
מירי רגב: הסתייגות מספר 60 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: התקבלה, כך שההסתייגות נמחקת.
מירי רגב: הסתייגות מספר 61 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 62 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 63 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 64 שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: לחלופין שמציעות קבוצת מרצ, קבוצת חד"ש, קבוצת העבודה וקבוצת בל"ד.
מירי רגב: הסתייגות מספר 65 שמציעות קבוצת מרצ וקבוצת העבודה.